এছাড়া ফিক্সড প্রাইস পদ্ধতিতে সাধারণ বিনিয়োগকারী ও প্রাতিষ্ঠানিক বিনিয়োগকারীর কোটা ৫০ : ৫০ সংরক্ষণের বিরোধিতা করে বিনিয়োগকারীরা অভিযোগ করে বলেন, আইপিওর শেয়ার হাতিয়ে নেওয়ার জন্য গভীর ষড়যন্ত্র চলছে। এ ধরনের ষড়যন্ত্রের বলি হচ্ছেন সাধারণ বিনিয়োগকারীরা। আইপিওর মাধ্যমে সাধারণ বিনিয়োগকারীরা কিছুটা লাভবান হয়ে তারা কোনভাবে সংসার চালিয়ে আসছে। কিন্তু কোটা সংরক্ষণ সুবিধা কমিয়ে দেওয়ার কারণে সাধারণ বিনিয়োগকারীদের পূর্বের মতো পথে বসতে হবে।